
Lektatori kar, 

Ko plesir grand mi komens publikasion de diurnal nov skribed 
totale in Idiom Neutral - lingu internasional presented in 1902 
per Akademi Internasional de Lingu Universal, sub gid de 
Waldemar Rosenberger - injenier rusian da St. Petersburg. A 
reminiskar histor de Idiom Neutral, mi volu dikar, ke in 1887 
esav kreed Akademi Internasional de Volapiik (Kadem Beviinetik 
Volapuka). Po kuink anui, in 1892 Rosenberger deveniav sie 
direktor. Da tetempe Akademi komensav fasiar kelk variasioni in 
lingu universal e kuale resultad de tel aktasion on av desided 
paroli nov, totale kambied. Ye on deb dikar, ke durante ke paroli 




used in Volapiik esav ordinare nerekonosabl, paroli used in Idiom 
Neutral av aspekt multe plu internasional, ergo ili es nemediate 
komprendabl. In 1898 Akademi de Volapiik kambiav sie nom a 
Akademi de Lingu Universal e Idiom Neutral esav anunsied 
ofisiale in 1902. Sitempe it pene av parlatori (sole kelk personi), 
tekause mie intension es propagar it per ist diurnal. Visate et ist 
blogi, sekuantu kronologi de lor aparasiom 
http://vokneutral.wordpress.com/ (blog, kelmiskrib) 
http://linguneutral.wordpress.com/ (blog skribed per otr person) 
http://www.ipernity.com/blog/79634/home (skribedper otrperson) 

Sitempe permitate a mi presentar in kelk paroli, kual esero 
kontenad de ist diurnal. Prime, omnikos esero sempre skribed 
sole in Idiom Neutral. Sekunde, in komens de omni numr mi 
skribero saluti e paroli da redaktor. Terse, mi eforsero skribar 
artikli di landi mult e loki in mund a propagar voyaji agreabl ko 
usasion de Idiom Neutral. In ist numr mi skribero di Buenos 
Aires e di automobil Benz 1885, fotografad ansian de kel mi av 
meted su pagin prim. Finie, sempre esero lok pro eksersadi — frasi 
varios in Idiom Neutral pro votr delisi. 

Redaktor desir a voi lektasion agreabl! 

Propagasion Modern de Idiom Neutral 

Vovaii ko Idiom Neutral 
BuenosAires 

Buenos Aires es urb leplu grand e prinsipal de Argentinia, it es et 
urb sekund leplu grand in Amerik Sudik, po Sao Paulo. 
Signifikasion de nom Buenos Aires es “aeri bon”. Urb aut av 3 
milioni habitatori, ma region metropolik av ipse 13 milioni homi. 
Buenos Aires esav funded per marist Pedro De Mendoza in 1536, 




dudes anui po mort de otr marist - Juan Dlaz De Solls, kel avav 
atined Rlo De La Plata ya in 1516, ma esav mortifiked per 
indigeni. Kausu ataki, keli urb tetempe resivav, it esav 
abandoned e refunded posteriore in 1580 per Juan de Garay. 
Buenos Aires modern av sentr multe bel ko edifisii multe alt e alei 
multe larg. Ale de Novim Yuli es un eks stradi leplu larg in mund 
integr. In urb on potes visitar musei varios e teatr multe grand - 
E1 Teatro Colon. 



Di automobil Benz 1885 

Ist automobil, nomed et Benz Patent Motorwagen es konsided 
kuale automobil prim de mund. It signifik vehikl prim, kel esav 
moved mediu motor. Ist vehikl esav premied ko patent kausu sie 
originalitet. It esav presented primfoa a publik in urb germanian 
Mannheim in diurn 3 de mens yuli de 1886. Tel vehikl avav tri 







roti e motor esav situed posteriore. Automobil integr esav multe 
lejer, it pesav sole 100 kilogrami! Voyaj prim plu long mediu tel 
automobil aksidav in august in anu 1888. E1 voyaj esav multe 
unik - marita de Karl Benz, siniora Bertha Benz avav prended 
vehikl magiik sine konos de sie marito. In sosietet de sue du filioi, 
ila vehiklav da Mannheim usk Pforzheim, it esav 106 kilometri. 
Voyaj no esav fasil, kause in el temp no ankor eksistav ruti pro 
automobili. Setre, ila debav selektar rut, kel pasav per kelk urbi 
ko apoteki, kause ila avav nesesitet de akuirar bensin. Voyaj 
integr esav sensasion grand pro homi mult e ipse multitet grand 
de homi sekuav sie automobil kursante su stradi de Miinchen. E 
it es afer interesant, ke sinior Benz konosav nokos di tel kasu! 
Bertha Benz partav matine e atinav destinasion vespre po 
disapar de sol. Ila av mited telegram a sue marito ko informasion, 
ke voyaj avav sukses. In diurn sekuant ila returnav a sue dom. 
Kelk sie sugestasioni av sukursed bonifikar tel automobil - pro 
eksempl on avav nesesitet de un guvern-levator adyunktabl neses 
durantu klimbasion su monteti. Tal noti esav multe important 
pro bonitet de automobil prim Benz. 

Frasi varios in notr lingu 

Kel shersh, tel truvero. 

Parlasion es argent, silensi es aur. 

Mi voluav promenar, ma kausu tempest mal mi resignav. 

II am edar bonboni, ma ili no es bon pro sie sanitet. 

Eske vo no av oblivied, ke posidiurne butik esero klosed? 

Mi am lektar libr bibante kaf. 

Eske it es ver, ke sisemane it nevero? 

Mon gaudi hom, ma it no potes donar felisitet. 

